Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 248/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Morellino di Scansano«

PDO-IT-A1260-AM03

Meddelelsesdato: 21. april 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Henvisningen til bilaget med en liste over sekundære druesorter, der indgår i kombinationen af druesorter i et forhold på højst 15 %, udgår

Det anses ikke for nødvendigt at henvise til denne liste, da der er tale om sorter, som er egnede til dyrkning i regionen Toscana, og som allerede er opført i det nationale register over druesorter til vinfremstilling.

Denne ændring vedrører artikel 2 i produktspecifikationen.

2. Angivelse af fristen for overholdelse af de krav, der gælder for vinfremstillingsprocesser, som er godkendt ved en undtagelse

Dette er henvisningen til den dato, hvor denne undtagelse blev indført ved ministerielt dekret af 23. juli 2010.

Denne ændring vedrører artikel 5 i produktspecifikationen og afsnit 9 i enhedsdokumentet.

3. Ajourføring af lovhenvisningerne vedrørende begrundelsen for aftapning inden for det afgrænsede område og bestemmelser om tilladelse til aftapning uden for den umiddelbare nærhed heraf

Denne ændring er en tilpasning af tekstens form i overensstemmelse med gældende lovgivning. Den vedrører artikel 5 i produktspecifikationen.

4. Afsnittet om overgang til frit forbrug flyttes fra artikel 7 til artikel 5 i produktspecifikationen

Dette er en redaktionel ændring, der vedrører artikel 5 og 7 i produktspecifikationen.

5. Afsnittet om det år, hvor druerne blev dyrket, flyttes fra artikel 5 til artikel 7 i produktspecifikationen

Dette er en redaktionel ændring, der vedrører artikel 5 og 7 i produktspecifikationen.

6. Det organoleptiske kendetegn »klarhed: klar« udgår

Parameteren klarhed anses ikke for nødvendig som et typisk kendetegn ved produkter, der er omfattet af den beskyttede oprindelsesbetegnelse »Morellino di Scansano«, da det kan betragtes som et generelt krav om overensstemmelse for alle vine.

Denne ændring vedrører artikel 6 i produktspecifikationen og afsnit 4 i enhedsdokumentet.

7. Udtrykket »Superiore« fjernes fra listen over udtryk, der ikke må anvendes på etiketten

Dette er en tilpasning af tekstens form, da dette udtryk kun kan anvendes, hvis det udtrykkeligt er fastsat i produktspecifikationen.

Denne ændring berører artikel 7 i produktspecifikationen.

8. Bestemmelse om muligheden for at medtage det bredere geografiske udtryk »Toscana« på etiketten

Denne nye bestemmelse giver mulighed for at angive betegnelsen »Toscana« som en større geografisk enhed på mærkningen og ved præsentationen af vine af typen »Morellino di Scansano« DOCG (BOB).

Den frivillige anvendelse af navnet på den større geografiske enhed »Toscana« gør det muligt for forbrugerne at få yderligere oplysninger om det geografiske område, hvor vine af typen »Morellino di Scansano« DOCG (BOB) fremstilles, i overensstemmelse med gældende EU-lovgivning og national lovgivning.

Denne ændring vedrører artikel 7 i produktspecifikationen og afsnit 9 i enhedsdokumentet.

9. Forøgelse af det nominelle rumfang af glasflasker fra 5 til 6 liter og indførelse af særlige formater på 9, 12 og 15 liter

Flaskernes kapacitet øges til 6 liter som reaktion på en anmodning om at kunne markedsføre produktet i flasker med denne kapacitet. Oplysningerne om tilladte rumfang er også blevet forenklet, og særlige formater bliver tilladt udelukkende til salgsfremmende formål.

Denne ændring vedrører artikel 8 i produktspecifikationen og afsnit 9 i enhedsdokumentet.

10. Oplysninger om lukkeanordninger: forbud mod brug af kapsler — skruelåg tilladt på flasker på op til 0,75 liter undtagen »Morellino di Scansano« Riserva

Dette tydeliggør, hvilke lukkeanordninger der er tilladt for produkter, som er omfattet af betegnelsen.

Selv om skruelåg ikke er tilladt for Riserva-produkter, kan de nu anvendes ved kapaciteter på op til 0,75 liter som reaktion på specifikke anmodninger fra visse udenlandske markeder. Denne ændring vedrører artikel 8 i produktspecifikationen og afsnit 9 i enhedsdokumentet.

ENHEDSDOKUMENT

1. Produktets betegnelse

Morellino di Scansano

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

»Morellino di Scansano«, herunder Riserva

KORTFATTET TEKSTBESKRIVELSE

Farve: rubinrød, som med alderen udvikler sig henimod granatrød.

Aroma: blomsteragtig, æterisk, intens, behagelig, fin.

Smag: tør, varm, let tannisk.

Begge typer kan undertiden have antydninger af træ.

Minimalt totalt alkoholindhold (i % vol.): 12,50 %, for betegnelsen »Riserva«: 13,00 %.

Minimalt indhold af sukkerfrit ekstrakt: 24,0 g/l, for betegnelsen »Riserva«: 26,0 g/l.

Alle analytiske parametre, som ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

GENERELLE ANALYTISKE KENDETEGN

Maksimalt totalt alkoholindhold (i % vol.):

–

Minimalt virkeligt alkoholindhold (i % vol.):

–

Minimalt totalt syreindhold:

4,50 gram pr. liter udtrykt i vinsyre

Maksimalt indhold af flygtige syrer (i meq/l):

–

Maksimalt totalt svovldioxidindhold (i mg/l):

–

5. Vinfremstillingsmetoder

5.1. Væsentlige ønologiske fremgangsmåder

–

5.2. Maksimale udbytter:

1. »Morellino di Scansano« DOCG (BOB)

9 000 kg druer pr. hektar

6. Afgrænset geografisk område

Drueproduktionsområdet ligger i regionen Toscana og omfatter hele kommunen Scansano og dele af kommunerne Campagnatico, Grosseto, Magliano in Toscana, Manciano, Roccalbegna og Semproniano, som alle ligger i provinsen Grosseto.

7. Primær(e) druesort(er)

Sangiovese N.

8. Tilknytning til det geografiske område

»Morellino di Scansano« DOCG (BOB)

Vindyrkningens tusindårige historie i det område, hvor »Morellino di Scansano« fremstilles, fra den etruskiske periode til middelalderen og frem til i dag, er et grundlæggende bevis på den tætte forbindelse og interaktion mellem menneskelige faktorer og kvaliteten af og de særlige kendetegn ved vinen »Morellino di Scansano«. Det vidner om den måde, hvorpå befolkningen i dette område gennem århundreder har overleveret de traditionelle vindyrkningsmetoder og ønologiske teknikker, som i moderne tid er blevet forbedret og forfinet takket være de ubestridelige videnskabelige og teknologiske fremskridt, der er sket, hvilket har ledt frem til de vine, der er så anerkendte i dag.

9. Andre vigtige betingelser (emballering, mærkning, andre krav)

»Morellino di Scansano« — aftapning

Retlig ramme:

EU-lovgivning

Type supplerende betingelse:

Aftapning inden for det afgrænsede geografiske område

Beskrivelse af betingelsen:

Aftapning eller emballering skal finde sted inden for det afgrænsede geografiske område.

»Morellino di Scansano« — Vinfremstilling

Retlig ramme:

EU-lovgivning

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Vinfremstilling uden for området er tilladt på anlæg, der ligger tæt på produktionsområdets grænser, forudsat at de befinder sig inden for 2 000 meter i fugleflugtslinje, og at de ejes af virksomheder, der havde fremstillet vine af typen »Morellino di Scansano« i mindst fem år på datoen for ikrafttrædelsen af det ministerielle dekret af 23. juli 2010. Der skal ansøges om tilladelser, som udstedes af ministeriet for landbrug, fødevarer og skovbrug.

»Morellino di Scansano« — Mærkning og præsentation

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Betegnelsen »Toscana« som en større geografisk enhed kan anføres på mærkningen og ved præsentationen af vine af typen »Morellino di Scansano« DOCG (BOB).

Den bredere geografiske betegnelse »Toscana« skal anføres efter betegnelsen »Morellino di Scansano« og under den særlige traditionelle benævnelse »denominazione di origine controllata e garantita« (kontrolleret og garanteret oprindelsesbetegnelse eller DOCG) eller Den Europæiske Unions betegnelse »denominazione di origine protetta« (beskyttet oprindelsesbetegnelse eller BOB) i følgende rækkefølge:

— Morellino di Scansano

— »Denominazione di origine controllata e garantita« eller »Denominazione di origine protetta« (eller akronymet DOCG eller D.O.C.G.)

— Toscana.

Skriftstørrelsen for betegnelsen »Toscana« skal være mindre end skriftstørrelsen for betegnelsen »Morellino di Scansano«, og samme skrifttype, stil, afstand, grad af fremtrædende placering, farve og kolorimetriske intensitet skal anvendes for begge.

Alle de oplysninger, der er anført i andet afsnit, skal stå på en ensartet baggrund.

»Morellino di Scansano« — Emballage

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Vine af typen »Morellino di Scansano« DOCG (BOB) må kun overgå til frit forbrug i Bordeaux-formede glasbeholdere med et nominelt rumfang på op til 6 liter.

Brugen af andre særlige formater på 9, 12 og 15 liter er begrænset til salgsfremmende og ikkekommercielle formål.

»Morellino di Scansano« — Lukkeanordninger

Retlig ramme:

EU-lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

De lukkeanordninger, der er tilladt, er dem, der er fastsat i de gældende bestemmelser, med undtagelse af kapsler.

Anvendelse af skruelåg er kun tilladt for glasflasker med en kapacitet på 0,750 liter eller derunder, bortset fra »Morellino di Scansano«-vine af typen Riserva.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/16737

(1) EFT L 9 af 11.1.2019, s. 2.